《屏居北郊自秋涉冬绝省人事触绪有感吒之讽吟》
宋代·程公许

鸟飞暮知还，虮微亦有藏。
游子怅无吒，故级那得忘。
轒輼岁横鹜，生涯日凄凉。
骨肉各竄匿，冢祠缺烝尝。
万里一缄书，临风泪千行。
垂白念汝兄，忧乐苦相望。
安得附羽翮，奋飞同一觞。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。